ഉമ്ബായി മ്യൂസിക് കോളേജിന് സ്ഥലം സൗജന്യമായി നല്കി മലബാര് ഗ്രൂപ്പ് കൊച്ചി: അന്തരിച്ച പ്രശസ്ത ഗസല് ഗായകന് ഉമ്ബായിയുടെ സ്മരണ നിലനിര്ത്തുന്നതിനും ഹിന്ദുസ്ഥാനി സംഗീതം പ്രോത്സാഹി പ്പിക്കുന്നതിനും സ്ഥാപിക്കുന്ന ഉമ്ബായി മ്യൂസിക് കോളേജിന് മലബാര് ഗ്രൂപ്പിന്റെ പിന്തുണ. മലബാര് ഗ്രൂപ്പ് ഹെഡ് ക്വാര്ട്ടേഴ്സ് സ്ഥിതി ചെയ്യുന്ന കുറ്റിക്കാട്ടൂരിലെ മൊണ്ടാന എസ്റ്റേറ്റില് മ്യൂസിക് കോളജിന് 20 സെന്റ് സ്ഥലം സൗജന്യമായി വിട്ടുനല്കി. മലബാര് ഗ്രൂപ്പ് ഹെഡ്ക്വാര്ട്ടേഴ്സില് നടന്ന ചടങ്ങില് ചെയര്മാന് എം.പി. അഹമ്മദ് ഭൂമിയുടെ രേഖ ഉമ്ബായി മ്യൂസിക് അക്കാദമി പ്രസിഡന്റ് കെ.ഷംസുദ്ദീന് കൈമാറി. കോഴിക്കോടുമായി അടുത്ത ബന്ധം പുലര്ത്തിയിരുന്ന ഉമ്ബായിയുടെ സ്മരണാര്ത്ഥം ഇത്തരമൊരു സംരംഭത്തെ പിന്തുണയ്ക്കാന് കഴിഞ്ഞതില് മലബാര് ഗ്രൂപ്പിന് വലിയ സന്തോഷമുണ്ടെന്ന് എം.പി. അഹമ്മദ് പറഞ്ഞു. ചടങ്ങില് മലബാര് ഗ്രൂപ്പ് മാനേജ്മെന്റ് അംഗങ്ങളും ഉമ്ബായി മ്യൂസിക് അക്കാദമി ഭാരവാഹികളും പങ്കെടുത്തു. മലബാര് ഗ്രൂപ്പിന്റെ ലാഭത്തിന്റെ അഞ്ച് ശതമാനം വിവിധ ജനക്ഷേമ പ്രവര്ത്തനങ്ങള്ക്കായി നീക്കിവയ്ക്കുന്നുണ്ട്. ഇന്ത്യയില് 134 കോടിയോളം രൂപ ഇതിനകം ചെലവഴിച്ചിട്ടുണ്ട്. കാപ്: ഉമ്ബായി മ്യൂസിക് കോളേജ് നിര്മ്മാണത്തിന് മലബാര് ഗ്രൂപ്പ് വിട്ടുനല്കിയ ഭൂമിയുടെ രേഖ ചെയര്മാന് എം.പി. അഹമ്മദ് ഉമ്ബായി മ്യൂസിക് അക്കാദമി പ്രസിഡന്റ് കെ.ഷംസുദ്ദീന് കൈമാറുന്നു. ഒ. അഷര് മലബാര് ഗ്രൂപ്പ് എം.ഡി. ഇന്ത്യ ഓപ്പറേഷന്സ്, കെ.ടി ജലീല് മലബാര് ഗ്രൂപ്പ് കോര്പ്പറേറ്റ് ഹെഡ്, വി.എസ്. ഷറീജ് മലബാര് ഗ്രൂപ്പ് കോര്പ്പറേറ്റ് ഹെഡ്, വി.എസ്. ഷഫീഖ് റീജിയണല് ഹെഡ് , ജേക്കബ് ജേക്കബ് ഗ്രൂപ്പ് ചീഫ് ഹ്യൂമണ് റിസോഴ്സ് ഓഫീസര്, എസ്. രാമകൃഷ്ണന് ഗ്രൂപ്പ് ചീഫ് ഫിനാന്സ് ഓഫീസര്, കെ. അബ്ദുള് സലാം ജ.സെക്രട്ടറി. ഉമ്ബായി മ്യൂസിക് അക്കാദമി തുടങ്ങിയവര് സമീപം